Brunch κάθε Σάββατο και Κυριακή από το 48 Bistro -
Σάββατο, 25 Μαΐου 2019 09:30 Puik uitslae vir dogter met seldsame siekte | News24
Puik uitslae vir dogter met seldsame siekte
=Monique Huyser, spog met drie onderskeidings. Sy het 3 jaar tevore Guillain-Barré-sindroom opgedoen. Foto:KAREN PIENAAR
Skaars drie jaar gelede kon sy nie praat of op haar eie asemhaal nie. Nou spog Monique Huyser, een van Brandwag se 2017-matrieks, met drie onderskeidings en ’n gemiddeld van 77,4%.
Aan die begin van 2014 was Monique ’n ywerige atleet, maar later dieselfde jaar het haar lewe drasties verander toe sy die seld-same siekte, Guillain-Barré-sindroom, opgedoen het. Dit veroorsaak dat die liggaam se immuunstelsel die senustelsel aanval, wat tot verlamming van spiere lei.
Binne dae was Monique verlam en aan ’n ventilator gekoppel. Sy het 149 dae in die hospitaal deurgebring, waarvan 133 dae op ’n ventilator was. In dié tyd, het sy twee keer ophou asemhaal.
Monique kon eers in die tweede kwartaal van 2015 terugkeer skool toe om haar gr.10-jaar te voltooi. Aanvanklik moes sy in ’n rolstoel oor die weg kom, maar mettertyd het sy eers met krukke en toe op haar eie begin loop.
Tydens die eindeksamen het Monique vir ekstra tyd gekwalifiseer omdat haar handspiere seer raak en dit vir haar moei-lik is om te skryf.
Monique hoop haar uitslae sal in die toekoms vir haar deure oopmaak.
“Al is ek in my lewe deur veel erger as ’n matriek-eindeksamen, het die eksamen my tog laat besef dat ek met harde werk en selfvertroue enige iets kan bereik.
“Ek is baie verlig en trots op my uitslae,” het sy gesê.
Sy hoop om in die toekoms in ’n mediese rigting te studeer om ander te help, soos wat sy gehelp is.